Heihe

Heihe (; "musta joki") on kaupunki Heilongjiangin maakunnassa Kiinassa. Kaupunki sijaitsee Amur-joen varrella Venäjän rajalla. Vastarannalla sijaitsee Blagoveštšenskin kaupunki. Rajakauppa on vilkastunut vapaakauppa-alueen myötä.

Vuonna 2016 aloitettiin yli kilometrin pituisen sillan rakentaminen Amurin yli yhteistyössä venäläisten kanssa. Silta yhdistää Heihen ja Venäjän puoleisen Blagoveštšenskin ja helpottaa sekä rahti- että matkustajaliikennettä maiden välillä. Silta valmistui marraskuussa 2019, ja se oli tarkoitus ottaa käyttöön viimeistelytöiden jälkeen huhtikuussa vuonna 2020, mutta koronavirusrajoitusten johdosta säännöllinen liikenne alkoi vasta 10.6.2022. Alussa siltaa käytetään vain rahtiliikenteeseen.

Lähteet

Heilongjiangin kaupungit
Heilongjiangin prefektuurit